# Свідник

мѣстечко
| Свідник
 |
| --- |
| словен. *Svidník*
ref-площа код  |
|

|  |  |
| --- | --- |
|  |  |

 |
| Центер міста  |
|  |
| **Основны інформації** |
| ﻿ / ﻿ |
| Країна | Словеньско |
| Реґіон | Шаріш
 |
| Край | Пряшівскый
 |
| Окрес | Свідник
 |
| Админцентр для | Окрес Свідник |
| Засноване | 1355 |
| Перша змінка | 1330
 |
| Жытелїв
 | 11 492 (31. 12. 2012)
 |
| Розлога
 | 71,18 км²
 |
| Густота населїня
 | 1,302 особ/км²
 |
| Поштовы індексы | 089 01
 |
| Телефонный код | 054 |
| Часова зона | UTC+1:00, UTC+2:00 |
| Надморьска вышка
 | 230 метер |
| Водный обєкт | Ондава |
| Братьскы міста | Стрижів, Крива Паланка, Рахово, Свідник, Хрудім, Ярослав, Саноцькый повіт, Вербас (город) |
|  |
|  |
| **Містьскый уряд** |
| Вебова сторінка
 |
 |
| Пріматор
  | Ян Голодняк
 |
|  Медіа у Вікіскладї

---

VIAF:158908404;GND:1051086-2;OSM:2321595;

---

 |

**Свідник** (словен. *Svidník*) є окресне місто на Словеньску в окресї Свідник.

## Пологопис

### Полога

Окресне місто Свідник лежыть у северній части Низкых Бескид, на нивній терасї при устю рікы Ладомиркы до Ондавы, надморьска вышка в серединї міста є 230 м.н.м. В хотарї є надморьска вышка од 200м аж до 500м. Місто выникло в роцї 1944 споїнём сел Нижнїй Свідник, лежачого на лївім берегу рікы Ладомиркы і Вышнїй Свідник, лежачого на лївім берегу Ондавы.

Поверьх хотаря є мірно покорчена повышенина, лем в западній і выходній части мірно членита. Творять го флішовы верствы (пісковцї, іловцї), четвертогорны наплавенины (шутры, пискы) і схыловы глины. Середня річна теплота є 7 °C, річна сума зражок 700 – 800 мм. Мать нівны оґлеєны і руды лїсны ґрунты. Середня часть хотаря є одлїснена, неперерывный лїс з перевагов бука, грабу і березы є в северній части, на нівах суть лужны лїсы. В Ондаві верь зливаня з Ладомирков жыє выдра річна.

## Обывательство

Динамика (десятьроча)| Рік | 1995 | 2005 | 2015 | 2025 |
| --- | --- | --- | --- | --- |
| Особ | 12 708 | 12 384 | 11 289 | 9500 |
| Δ |  | −2,54 % | −8,84 % | −15,84 % |

Динамика (рік)| Рік | 2024 | 2025 |
| --- | --- | --- |
| Особ | 9647 | 9500 |
| Δ |  | −1,52 % |

## Сімболы міста

### Ерб

На червенім підкладї стрїберна сілуета дукляньского памятника.

Історічный сімбол Свідника подля ближе недатованой предлогы творив стром, по бокох котрого стояли двоми конї.

Свідника ся став містом року 1964 а при прилежытости десятого выроча той подїї было схвалене новоутворїня ербу складжене з росчетверчного щіту. В ёго першім і четвертім полї была сілуета дукляньского памятника і два стромы. Друге і третє поле было синє, без фіґуры.

Таке рїшіня ербу не ладило зо звычаями домашнёй містьской гералдічной творбы, зато місто року 1984 приступило ку гералдічній управі. З ербу ся выпустили нефункчны синї поля і мотів стромів а головнов ербовов фіґуров зістав мотів дукляньского памятника, котрый - і кідь не стоїть не теріторії міста - є з ним тїсно звязаный.

Авторами ербу суть Йозеф Лешко і Ладїслав Чісарік.

Місто прияло свій ерб 27. фебруара 1987.

### Застава

Застава міста є складжена з двох поздовжных білочервеных і червенобілых смуг. Во верьхнїй смузї коло тычі є білый і в спіднїй смузї червеный квадрат. Застава мать помер сторон 2:3 і на кінцї є два раз застрїжена до третины єй листу.

Сімболы міста суть записаны в гералдічнім реґістрї Словеньской републікы під чіслом S-22/1991.

## Референції

## Екстерны одказы

* веб сторінка міста Свідник
* тыжденник края під Дуклёв з 30. річнов історіёв